רויאל ראמבל (2021)

רויאל ראמבל (2021) 200pxהפוסטר הרשמי של האירוע בכיכובם של מגוון מתאבקים מידע ארגון  WWE מותג (ים)  Rawסמאקדאון תאריך  31 בינואר 2021 עיר  סיינט פיטרסברג, פלורידה אולם  טרופיקנה פילד מספר צופים  0 (מאחורי דלתיים סגורות) שיר (י) הנושא  "Rumble" בביצוע Zayde Wolf ספונסר (ים)  Cricket Wireless סדרת אירועי שלם וצפה של ה-WWESuperstar Spectacleרויאל ראמבל(2021):NXT TakeOverVengeance Day סדרת אירועי רויאל ראמבל2020רויאל ראמבל(2021)2022
רויאל ראמבל (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-31 בינואר 2021, באולם הטרופיקנה פילד שבסיינט פיטרסברג, פלורידה. האירוע היה האירוע ה-34 בסדרת אירועי רויאל ראמבל וכלל את חווית הצפייה לקהל המוכרת יותר בשם ThunderDome.

שישה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, אדג' ניצח בקרב הרויאל ראמבל של הגברים בפעם השנייה בקריירה שלו (הפעם הראשונה הייתה בשנת 2010; זכייה זו הפכה אותו למתאבק השמיני שזוכה בקרב זה בפעם השנייה, בנוסף להיותו המתאבק השלישי שזוכה בקרב ככניסה מספר 1, הראשונים היו שון מייקלס בשנת 1995 וכריס בנואה בשנת 2004), בעוד שביאנקה בלאייר ניצחה בקרב הרויאל ראמבל של הנשים. עוד ברשימת הקרבות, רומן ריינס ניצח את קווין אואנס בקרב מי שעומד אחרון ושמר על האליפות האוניברסלית, ודרו מקינטייר ניצח את גולדברג ושמר על אליפות ה-WWE בקרב הפותח של האירוע.

הפקה
רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/ה הזדמנות להתחרות על תואר אליפות לבחירתם/ן באירוע רסלמניה 37. למנצח ברויאל ראמבל של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.

השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית "סמאקדאון". יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה. ההסכם של ה-WWE עם אולם האמוויי סנטר פג תוקף ב-31 באוקטובר, אבל הייתה אפשרות להאריך את החוזה בשבועיים נוספים. ב-12 באוקטובר, מגזין ההיאבקות PWInsider דיווח שהוחלט להאריך את החוזה, בעוד שמגזין ההיאבקות Fightful חשף שתוקף ההסכם הוא עד ל-24 בנובמבר. ב-19 בנובמבר, הארגון הודיע שהוא יעביר את אירועיו לאולם הטרופיקנה פילד בסיינט פיטרסברג, פלורידה החל מ-11 בדצמבר בפרק של התוכנית "סמאקדאון". השינוי נבע עקב תחילת עונת 2020/2021 ב-NBA, מכיוון שאולם האמוויי סנטר משמש כאולם הבית של אורלנדו מג'יק. כתוצאה מכך, האירוע TLC היה אירוע השלם וצפה הראשון של ה-WWE שהציג את חווית הצפייה ThunderDome והופק מאולם הטרופיקנה פילד.

בנובמבר 2020, דווח שבכוונת הארגון לארח את אירוע הרויאל ראמבל לשנת 2021 באולם אשר יכלול קהל חי, גם אם זה רק ללילה אחד. לעומת זאת, המגפה המתמשכת בלמה תכנונים אלה, אף על פי שהיה אפשרי לפרק את טכנולוגיית ה-ThunderDome על מנת לאפשר קהל חי באולם הטרופיקנה פילד. מנגד, ארגון ה-WWE החליט לוותר על כך, כשהרגיש שכל המאמץ הזה לא יהיה שווה עבור לילה אחד בלבד.

עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

ב-8 בינואר בפרק של התוכנית סמאקדאון, האלוף האוניברסלי, רומן ריינס, דן בסוגיית החלטותיו של בכיר הנהלת הארגון, אדם פירס, כולל החלטתו לקיים קרב גונטלט באותו הערב אשר קבע את הטוען הבא לכתר לאליפות האוניברסלית של ריינס באירוע הרויאל ראמבל. ריינס תהה אם פירס היה כולל את עצמו בקרב הגונטלט, שאלה שעליה פירס הגיב בכך שזה יתבטא בניגוד עניינים. מאוחר יותר, יועצו המיוחד של ריינס, פול היימן, התעמת עם פירס מאחורי הקלעים והצהיר שהוא "משך" כמה חוטים והכניס את פירס לקרב הגונטלט ביחד עם ריי מיסטריו, סמי זיין, שינסקה נקאמורה, המלך קורבין ודניאל בריאן. נקאמורה שרד את הקרב, כשמולו ניצב פירס שנכנס אחרון לקרב. לעומת זאת, לפני שהסיבוב האחרון בקרב החל, בן דודו של ריינס, ג'יי אוסו, התגרה בנקאמורה, התגרות שהובילה לתקיפה מצידם של ריינס וג'יי על נקאמורה ופירס. ג'יי הניח את גופו של פירס על גופו של נקאמורה על מנת שתתבצע הצמדה, שהייתה מוצלחת וכתוצאה מכך פירס ניצח בקרב. שבוע לאחר מכן בתוכנית, היימן התעמת עם פירס פעם נוספת מאחורי הקלעים ואף העניק לו את חוזה הקרב על מנת שיחתום עליו. במקור, ההתניה לקרב ביניהם הייתה קרב ללא פסילות; עם זאת, לאחר שהיימן נתן לריינס את חוזה הקרב, האחרון שינה את התניית הקרב לקרב מי שעומד אחרון. מאוחר יותר בזירה, פירס וריינס חתמו על החוזה המשודרג, אך כשפירס היה בדרכו לעזוב את, הוא זייף פציעה בברכו. פירס עשה זאת במטרה לנצל פרצה בחוזה אשר נתנה לו את הזכות למצוא מחליף במקומו, מחליף בדמותו של קווין אואנס, אותו אואנס שריינס ניצח באירוע TLC: שולחנות, סולמות וכיסאות הודות להפרעה מצידו של ג'יי. נעימת הכניסה של אואנס נוגנה והוא צעד וחתם על החוזה ובעקבות זאת הפך ליריבו של ריינס אשר יתמודד מולו על האליפות האוניברסלית באירוע הרויאל ראמבל.

ב-4 בינואר בפרק הספיישל "ערב האגדות" של התוכנית Raw, דרו מקינטייר הגן בהצלחה על אליפות ה-WWE נגד קית' לי. לאחר הקרב, בזמן שאגדות העבר של הארגון עמדו על רמפת הכניסה לאולם ומחאו כפיים לכבוד מקינטייר, נשמעה מוזיקת הכניסה של חבר היכל התהילה של ה-WWE, גולדברג. האחרון, שרשם את הופעתו הראשונה מאז רסלמניה 36 בשנה החולפת, נראה שבכוונתו להתעמת עם אלוף ה-WWE. לאחר שגולדברג שיבח את מקינטייר על עבודתו, הוא טען שאין לו שום כבוד כלפי האגדות שאותם כינה עבורו "חסרי תועלת", ואף אמר שמקינטייר חש שהוא יותר טוב מכל אחת מהאגדות בשיא הקריירה שלהן. לאחר מכן, גולדברג הציב אתגר בפני מקינטייר להתמודד מולו על אליפות ה-WWE באירוע הרויאל ראמבל. בתגובה, מקינטייר אמר שגולדברג הוא כבר לא הגבר שהיה פעם ואם הוא יתמודד מולו, הוא ירגיש שהוא יתמודד מול אבא שלו. גולדברג גיחך על אמירה זו ודחף את מקינטייר, שקם במהרה על רגליו ובהה בגולדברג. שבוע לאחר מכן בתוכנית, מקינטייר הפריך את טענתו של גולדברג ואמר שהוא היה בדרכו לסרב לאתגר שהוצב עד שגולדברג הרים את ידיו עליו, כתוצאה מכך, זה מה שגרם לו לענות בחיוב אל האתגר, כך שהקרב ביניהם על התואר הפך רשמי.

ב-23 וב-30 בנובמבר בפרק של התוכנית Raw, אלופת הנשים של Raw, אסקה ולאנה ניצחו את אלופות זוגות הנשים של ה-WWE, ניה ג'קס ושיינה בייזלר בקרבות זוגות שאינם היו על חגורות האליפות. לבסוף, נקבע שג'קס ובייזלר יגנו על אליפות הזוגות שלהן מול אסקה ולאנה באירוע TLC: שולחנות, סולמות וכיסאות. עם זאת, ב-14 בדצמבר בפרק של התוכנית Raw, לאנה גברה על ג'קס בקרב יחידים, דבר שהוביל לכעס מצד ג'קס. כתוצאה מההפסד, ג'קס ובייזלר תקפו את הרגל של לאנה וגרמו לה לנזק. בעקבות זאת, לאנה הוסרה מקרב האליפות, דבר שהותיר את אסקה לחפש שותפה חדשה. שארלוט פלייר אשר נעדרה מאז יוני 2020 עקב פציעה מבוימת בידה על ידי ניה ג'קס, חזרה כשותפה המסתורית וביחד הן ניצחו את ג'קס ובייזלר והפכו לאלופות זוגות הנשים החדשות. קרב חוזר בין הצמדים נקבע לאירוע הרויאל ראמבל. קרב זה לבסוף הוקדם למופע המקדים לאירוע.

באירוע TLC, סשה בנקס הגנה בהצלחה על אליפות הנשים של סמאקדאון נגד כרמלה. במשך השבועות הבאים, כרמלה התגרתה בבנקס במטרה לקבל קרב חוזר. ב-15 בינואר בפרק של התוכנית סמאקדאון, בנקס הציבה בפני כרמלה תנאי שהיא תסכים להגן מולה על התואר פעם נוספת, רק אם היא תקבל קרב מול מומחה היין של כרמלה, רג'ינלד תומאס. קרב בין מגדרי זה התקיים שבוע לאחר מכן בתוכנית ובו בנקס גברה על רג'ינלד. כתוצאה מכך, הקרב בין בנקס לכרמלה על אליפות הנשים נקבע לאירוע הרויאל ראמבל.

אירוע

+ אישיויות אחרות על המסך תפקיד:  שם:צוות השידור באנגליתמייקל קול (סמאקדאון/קרב הרויאל ראמבל של הגברים)קורי גרייבס (סמאקדאון/קרב הרויאל ראמבל של הגברים)טום פיליפס (Raw/קרב הרויאל ראמבל של הנשים)סמואה ג'ו (Raw/קרב הרויאל ראמבל של הגברים)ביירון סקסטון (Raw/קרב הרויאל ראמבל של הגברים)ג'רי לולר (Raw/קרב הרויאל ראמבל של הנשים)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון/קרב הרויאל ראמבל של הגברים)מייק רום (Raw/קרב הרויאל ראמבל של הנשים)שופטיםדנילו אנפיביוג'ייסון איירסשון בנטג'סיקה קארג'ון קוןדריק מוראדי אורנגוצ'אד פטוןרוד זאפאטהמראיינותקיילה ברקסטוןשרה שרייברפאנל לפני האירועצ'ארלי קארוסוג'רי לולרבוקר טיג'ון "בראדשו" לייפילדפיטר רוזנברגסוניה דוויל

מופע מקדים

המופע המקדים הכיל קרב אחד בודד, ובו אסקה ושארלוט פלייר הגנו על אליפות זוגות הנשים של ה-WWE נגד ניה ג'קס ושיינה בייזלר. במהלך הקרב, ריק פלייר הגיע ביחד עם לייסי אוואנס במטרה להסיח את דעתה של ביתו, שארלוט, בדומה לעלילה המתמשכת מפרקי התוכנית Raw. כששארלוט ניסתה לבצע על בייזלר את מהלך ההכנעה שלה, הפיגר אייט לג לוק, אוואנס שהייתה בצד הזירה התערבה ושברה את המהלך. בסיום, פלייר מסר לאוואנס חפץ זר, עימו האחרונה הכתה את שארלוט במהלך ה-Woman's Right בזמן ששארלוט ביצעה פעם נוספת על בייזלר את מהלך הפיגר אייט לג לוק. ג'קס נכנסה במקום בייזלר לזירה וניצלה את המצב לטובתה, כשביצעה על פלייר את מהלך הלג דרופ, שהספיק לה ולבייזלר כדי להשיג את הניצחון בקרב, שהקנה לשתיים את הזכייה באליפות זוגות הנשים של ה-WWE בפעם השנייה כצמד וכיחידות.

קרבות מקדימים

האירוע עצמו נפתח בקרב שבו דרו מקינטייר הגן על אליפות ה-WWE נגד גולדברג. לפני שהקרב החל באופן רשמי, מקינטייר תקף את גולדברג בעזרת מהלכי הגלאזגו קיס והספיר, שריתקו את גולדברג וגרמו לו לצאת מחוץ לזירה. גולדברג השיב מלחמה ותקף את האלוף בעזרת מהלך ספיר משלו על אחת ממעקות הבטיחות מסביב לזירה. גולדברג חזר לזירה ולאחר שמקינטייר התאושש ושב אף הוא לזירה, הקרב החל באופן רשמי. מקינטייר ביצע את מהלך הסיום שלו, ה-Claymore Kick, שלמרבה הפלא לא הספיק לו כדי לנצח את גולדברג. הטוען לכתר מצידו ביצע שני מהלכי ספיר ברציפות, שגם הן לא הספיקו לו כדי להפוך לאלוף ה-WWE החדש. גולדברג המשיך בשליטתו בקרב, כשביצע על מקינטייר את מהלך הג'קהאמר, לעומת זאת, האחרון הצליח לצאת גם מניסיון ההצמדה הזה. כשגולדברג ניסה לבצע פעם נוספת את מהלך הספיר, מקינטייר מנע ממנו לעשות זאת וביצע במקום את מהלך ה-Claymore Kick בפעם השנייה ולאחר מכן הצמיד אותו לניצחון, שהקנה לו הגנה מוצלחת על התואר. לאחר הקרב, השניים חלקו כבוד הדדי ביניהם, כשגולדברג לחץ את ידו של מקינטייר, מעשה שהכיר בו בעצם כאלוף לגיטימי.

אז, סשה בנקס הגנה על אליפות הנשים של סמאקדאון נגד כרמלה (שלוותה לקרב על ידי מומחה היין, רג'ינלד תומאס). במהלך הקרב, כשבנקס השליכה את כרמלה מחוץ לזירה, רג'ינלד היה במקום כדי לתפוס אותה. באחת הפעמים, בנקס הכתה את רג'ינלד ולאחר מכן השופט החליט להרחיק אותו ממתחם הזירה עקב מעורבותו הבלתי פוסקת בקרב. בסיום, בנקס ביצעה על כרמלה את מהלך ההכנעה שלה, הבנק סטייטמנט, שלא הותיר לכרמלה שום ברירה מלבד להיכנע. כתוצאה מכך, בנקס ניצחה והגנה על תוארה בהצלחה.

לאחר הקרב, הזמר הלטיני באד באני ביצע את השיר שלו, "בוקר טי", כשבוקר טי בעצמו נלווה אליו להופעה.

הקרב שבא לאחר מכן היה קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 37. ביילי ונעמי, שביצעה את חזרתה לארגון, פתחו את הקרב כשתי המשתתפות הראשונות. ביאנקה בלאייר הייתה השלישית להיכנס ועקב היריבות המתמשכת בינה לבין ביילי מפרקי התוכנית סמאקדאון, בלאייר ניסתה להדיח את ביילי, שבתגובה בלמה את ניסיונותיה. במקום להיכנס ולהשתתף בקרב, הנכנסת הרביעית, בילי קיי, הצטרפה לשולחן השדרנים. קיי ניסתה להצטוות לשורות שלוש המתאבקות הבאות שנכנסו, שוטצי בלאקהארט, שיינה בייזלר וטוני סטורם, במטרה לאחד כוחות ולהדיח את המשתתפות בקרב, לעומת זאת, כולן סירבו להצעתה. לבסוף, קיי איחדה כוחות עם מתאבקת העבר של ה-WWE, ג'יליאן הול, שנכנסה כמספר השמיני. מנגד, היא בגדה באותה הול והדיחה אותה מהקרב. זמן קצר לאחר מכן, קיי הודחה בעצמה על ידי ה-Riott Squad (ליב מורגן ורובי ריוט). במחציתו של הקרב, לייסי אוואנס, שנכנסה כמספר ה-18, מלווה בריק פלייר ועטופה בגלימה המסורתית של האחרון, ניסתה להתגרות בבתו, שארלוט פלייר, שנכנסה כמספר ה-15. מיד לאחר כניסתה של מתאבקת העבר של ה-WWE, אלישה פוקס, שנכנסה כמספר ה-21, אלוף 24/7, R-טרות' הגיע לזירה. מספר טוענים לכתר לאליפות שלו הגיעו ורדפו אחריו, ובעקבות רדיפה זו הוא נכנס לזירה. כשטרות' ניסה להדוף את טוענים אלה, פוקס הצמידה אותו וזכתה באליפות 24/7. מנדי רוז, שנכנסה כמספר ה-22, הדיחה את פוקס, ולאחר מכן טרות' הצמידה אותה מחוץ לזירה כדי להשיג בחזרה את חגורת האליפות שלו. כשכרמלה (שנכנסה כמספר ה-24, מלווה על ידי רג'ינלד) נכנסה, ניקי קרוס (מספר 20) ניסתה להדיח אותה, לעומת זאת, רג'ינלד תפס את כרמלה ומנע את הדחתה. כשטמינה (מספר 25) עשתה את דרכה לזירה, היא תקפה את רג'ילנד, שכתוצאה מהתקיפה הפיל את כרמלה וגרם להדחתה. ריאה ריפלי (כניסה מספר 14) הדיחה את אלכסה בליס (כניסה מספר 27). ארבע האחרונות היו פלייר, ריפלי, בלאייר ונטליה, שהשיגה את המספר ה-30 והאחרון לאחר שניצחה את טמינה יום קודם לכן בתוכנית WWE Backstage. לאחר שנטליה הודחה במהרה, בלאייר וריפלי חברו זו לזו והדיחו את פלייר. בסיום, לאחר מאבק שוויוני בין השתיים, בלאייר הדיחה את ריפלי וניצחה בקרב, מה שהקנה לה את הזכות להתחרות על אליפות נשים לבחירתה ברסלמניה 37.

בקרב הלפני אחרון, רומן ריינס (שלווה לקרב על ידי פול היימן) הגן על האליפות האוניברסלית נגד קווין אואנס בקרב מי שעומד אחרון. בתחילת הקרב, ריינס ביצע על אואנס את מהלך אגרוף הסופרמן, אך האחרון הצליח לעמוד על רגליו. אואנס חמק ממהלך הספיר של ריינס והפך זאת למהלך הפופ-אפ פאוורבומב, לעומת זאת, ריינס הצליח לקום בתום ספירת ארבע. השניים נאבקו זה מול זה בצד הזירה, כשריינס תקף באכזריות את אואנס עם מדרגות הזירה. לאחר מכן, ריינס השליך את אואנס אל שולחן השדרנים מאזור מסכי ה-LED. השניים המשיכו את הקטטה ביניהם לאזור מאחורי הקלעים, שם ריינס נהג על גולפית ודרס את אואנס. אואנס ביצע על ריינס את מהלך הסנטון בומב ממלגזה אל תוך שולחן. בסיום, אואנס אזק את ריינס לסורגי התאורה. ריינס שלא היה מסוגל לעמוד על רגליו, השליך את השופט שביצע את הספירה אל תוך הסורגים ומנע מהספירה להמשיך. לפתע, היימן הופיע ושחרר את ריינס מהאזיקים. לאחר מכן, ריינס ביצע על אואנס את מהלך חניקת הגיליוטינה, שבתגובה התעלף ובעקבות מהלך זה מנע מאואנס לעמוד על רגליו בתום ספירת עשר שניות. כתוצאה מכך, ריינס ניצח בקרב ושמר על התואר.

הקרב המרכזי

הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 37. חבר היכל התהילה, אדג', שחזר מפציעה, ורנדי אורטון פתחו את הקרב כמספר הראשון והשני, בהתאמה. השניים נאבקו זה מול זה במתחם שמסביב לזירה, עד שהם נכנסו לתוכה והקרב החל. אורטון ביחד עם סמי זיין (כניסה מספר 3) ומוסטפא עלי (כניסה מספר 4) חברו כולם במטרה להדיח את אדג', לעומת זאת, האחרון הדף אותם וביצע על אורטון את מהלך הספיר, שכתוצאה ממנו עשה את דרכו מחוץ לזירה דרך חבל הזירה התחתון. אדג' עקב אחר אורטון, כשהשניים המשיכו את הקטטה ביניהם בצד הזירה.

בהופעתו הראשונה מאז שנת 2010, קרליטו ערך חזרה מפתיעה, כשנכנס כמספר השמיני, לעומת זאת, הוא הודח על ידי אליאס, שנכנס כמספר ה-13. דמיאן פריסט, שנכנס לאחריו, היה אחראי להדחתו של אליאס. לאחר מכן, היה נראה שצוות רפואי ניגש לאורטון וליווה אותו אל מאחורי הקלעים, כשבאותו הזמן אדג' חזר לזירה. עקב סירבו של באד באני להצעתו של המיז בקטע מאחורי הקלעים מוקדם יותר, המיז (מספר 15) הרס את ציוד התקליטן של באד באני, שהיה בכניסה לאולם ולאחר מכן חגג עם שותפו, ג'ון מוריסון (מספר 11). באד באני הזועם הגיע החוצה, הסיח את דעתם של המיז ומוריסון, מה שגרם לפריסט לנצל זאת לטובתו ולהדיח את שניהם מעל החבל העליון. קיין, שנכנס כמספר ה-18, ערך חזרה מפתיעה והתאחד עם חברו לצמד Team Hell No, דניאל בריאן, שנכנס מספר אחד לפניו. לעומת זאת, קיין הודח על ידי פריסט. מאוחר יותר בקרב, כריסטיאן ערך גם הוא חזרה מפתיעה לזירה, הראשונה מאז שנת 2014. הוא נכנס לזירה והתאחד עם אדג'. סת' רולינס (מספר 29) חזר לאחר חודשיים של היעדרות ואחרון להיכנס היה ברון סטרומן, שערך הופעה בפרק האחרון של סמאקדאון לפני קיום האירוע לאחר חודשיים של השעייה.

חמשת האחרונים היו אדג', כריסטיאן, רולינס, סטרומן ואורטון (שעדיין לא חזר לזירה לאחר שפונה אל מאחורי הקלעים בעקבות פציעה). רולינס שיכנע את סטרומן לעבוד ביחד במטרה להדיח את אדג' וכריסטיאן, לעומת זאת, סטרומן בגד ברולינס זמן קצר לאחר מכן. כשסטרומן ניסה להדיח את אדג', כריסטיאן ניסה לעזור לאדג' להדיח את סטרומן. רולינס לבסוף הדיח את כריסטיאן, שבאותו הזמן אדג' הצליח להדיח את סטרומן. בסופו של דבר, אדג' הדיח את רולינס. מיד לאחר הדחתו של רולינס, אורטון חזר לזירה וביצע על אדג' את מהלך הסיום שלו, ה-RKO. אז, אורטון ניסה להדיח את אדג', לעומת זאת, האחרון הפך זאת והדיח את אורטון, מה שהקנה לו את הזכות להתחרות על אליפות עולם לבחירתו ברסלמניה 37. בכך, אדג' הפך למתאבק השמיני שזוכה בקרב הרויאל ראמבל בפעם השנייה, השלישי שזוכה כמספר הראשון (לאחר שון מייקלס ב-1995 וכריס בנואה ב-2004) והראשון לזכות בקרב הרויאל ראמבל לאחר שנכנס להיכל התהילה של ה-WWE. בנוסף, זאת הייתה הפעם השלישית בלבד, שהמתאבקים במספרים אחד ושניים שרדו את כל הקרב וסיימו כשניים האחרונים (הפעמים הקודמות היו ב-1995 ו-1999).

תוצאות

 מס'  תוצאות  התניות  זמן P1  ניה ג'קס ושיינה בייזלר ניצחו את אסקה ושארלוט פלייר (א)  קרב זוגות על אליפות זוגות הנשים של ה-WWE  10:30 2  דרו מקינטייר (א) ניצח את גולדברג  קרב יחידים על אליפות ה-WWE  02:30 3  סשה בנקס (א) ניצחה את כרמלה (עם רג'ינלד תומאס) בהכנעה  קרב יחידים על אליפות הנשים של סמאקדאון  10:25 4  ביאנקה בלאייר ניצחה בקרב הרויאל ראמבל של הנשים לאחר שהדיחה אחרונה את ריאה ריפלי  קרב רויאל ראמבל של 30 משתתפות אשר קבע את הטוענת לכתר לאחת מאליפויות הנשים ברסלמניה 37  58:50 5  רומן ריינס (א) (עם פול היימן) ניצח את קווין אואנס  קרב מי שעומד אחרון על האליפות האוניברסלית  24:55 6  אדג' ניצח בקרב הרויאל ראמבל של הגברים לאחר שהדיח אחרון את רנדי אורטון  קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 37  58:30 (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע

סדר הכניסות וההדחות בקרב הרויאל ראמבל של הנשים

מתאבקת ששייכת ל-Rawמתאבקת ששייכת לסמאקדאוןמתאבקת ששייכת ל-NXTחברת היכל התהילהמתאבקת חופשייהזוכה

 כניסה מספר כניסה מותג הדחה מספר הודחה על ידי זמן מספר הדחות 1  ביילי  סמאקדאון  12  ביאנקה בלאייר  29:08  1 2  נעמי  Raw  22  ניה ג'קס ושיינה בייזלר  47:39  0 3  ביאנקה בלאייר  סמאקדאון  —  זוכה  56:52  4 4  בילי קיי  סמאקדאון  3  רובי ריוט וליב מורגן  08:11  1 5  שוטצי בלאקהארט  NXT  1  שיינה בייזלר  02:46  0 6  שיינה בייזלר  Raw  24  ניה ג'קס  41:46  6 7  טוני סטורם  NXT  4  ריאה ריפלי  11:21  0 8  ג'יליאן הול  חופשייה  2  בילי קיי  08:03  0 9  רובי ריוט  סמאקדאון  7  ביילי  10:53  1 10  ויקטוריה  חופשייה  5  שיינה בייזלר  07:15  0 11  פייטון רויס  Raw  10  שארלוט פלייר  13:40  1 12  סנטנה גארט  NXT  6  ריאה ריפלי  04:32  0 13  ליב מורגן  סמאקדאון  8  פייטון רויס  06:37  1 14  ריאה ריפלי  NXT  29  ביאנקה בלאייר  39:06  7 15  שארלוט פלייר  Raw  28  ריאה ריפלי וביאנקה בלאייר  33:47  1 16  דנה ברוק  Raw  9  ריאה ריפלי  02:58  0 17  טורי וילסון  היכל התהילה  11  שיינה בייזלר  03:59  0 18  לייסי אוואנס  Raw  20  שיינה בייזלר  19:21  1 19  מיקי ג'יימס  Raw  14  לייסי אוואנס  07:20  0 20  ניקי קרוס  Raw  17  כרמלה  07:37  0 21  אלישה פוקס  חופשייה  13  מנדי רוז  01:48  0 22  מנדי רוז  Raw  16  ריאה ריפלי  03:49  1 23  דקוטה קאי  NXT  15  ריאה ריפלי  02:06  0 24  כרמלה  סמאקדאון  18  טמינה  00:47  1 25  טמינה  סמאקדאון  23  ניה ג'קס ושיינה בייזלר  08:31  1 26  לאנה  Raw  26  נטליה  09:58  1 27  אלכסה בליס  Raw  19  ריאה ריפלי  01:02  0 28  אמבר מון  NXT  21  ניה ג'קס  01:51  0 29  ניה ג'קס  Raw  25  לאנה  02:44  4 30  נטליה  סמאקדאון  27  ביאנקה בלאייר  02:00  1

סדר הכניסות וההדחות בקרב הרויאל ראמבל של הגברים

מתאבק ששייך ל-Rawמתאבק ששייך לסמאקדאוןמתאבק ששייך ל-NXTחבר היכל התהילהמתאבק חופשיזוכה

 כניסה מספר כניסה מותג הדחה מספר הודח על ידי זמן מספר הדחות 1  אדג'  היכל התהילה  —  זוכה  58:28  3 2  רנדי אורטון  Raw  29  אדג'  58:28  0 3  סמי זיין  סמאקדאון  2  ביג אי  13:04  0 4  מוסטפא עלי  Raw  4  ביג אי  13:18  1 5  ג'ף הארדי  Raw  1  דולף זיגלר  03:25  0 6  דולף זיגלר  סמאקדאון  9  קיין  20:30  1 7  שינסקה נקאמורה  סמאקדאון  12  המלך קורבין  22:01  0 8  קרליטו  חופשי  5  אליאס  08:26  0 9  אקסבייר וודס  Raw  3  מוסטפא עלי  03:42  0 10  ביג אי  סמאקדאון  19  אומוס  29:45  4 11  ג'ון מוריסון  Raw  8  דמיאן פריסט  08:14  0 12  ריקושט  Raw  10  קיין  11:37  0 13  אליאס  Raw  6  דמיאן פריסט  02:30  1 14  דמיאן פריסט  NXT  16  בובי לאשלי  15:34  4 15  המיז  Raw  7  דמיאן פריסט  01:02  0 16  רידל  Raw  25  סת' רולינס  31:17  1 17  דניאל בריאן  סמאקדאון  24  סת' רולינס  28:50  1 18  קיין  חופשי  11  דמיאן פריסט  01:51  2 19  המלך קורבין  סמאקדאון  14  דומיניק מיסטריו  03:34  2 20  אוטיס  סמאקדאון  13  המלך קורבין  00:53  0 21  דומיניק מיסטריו  סמאקדאון  15  בובי לאשלי  02:00  1 22  בובי לאשלי  Raw  18  ביג אי, כריסטיאן, דניאל בריאן ורידל  04:03  3 23  ההוריקן  חופשי  17  ביג אי ובובי לאשלי  00:30  0 24  כריסטיאן  חופשי  26  סת' רולינס  18:12  1 25  AJ סטיילס  Raw  23  ברון סטרומן  10:27  0 26  ריי מיסטריו  סמאקדאון  20  אומוס  03:47  0 27  שיימוס  Raw  22  ברון סטרומן  05:56  0 28  סזארו  סמאקדאון  21  ברון סטרומן  04:10  0 29  סת' רולינס  סמאקדאון  28  אדג'  08:48  3 30  ברון סטרומן  Raw  27  אדג'  07:24  3

ביאורים

קישורים חיצוניים




הערות שוליים

קטגוריה:אירועי שלם וצפה של ה-WWE בשנת 2021
קטגוריה:אירועי ספורט שהושפעו ממגפת הקורונה